
              A P S T I P R I N Ā T S
Valsts robežsardzes Aviācijas un speciālo operāciju pārvaldes iepirkuma komisijas 2026. gada ___. _______ sēdē (2026. gada ___. _________ sēdes protokols Nr. _____)
KONKURSA PROCEDŪRAS AR SARUNĀM
“Divu Agusta 109E Power helikopteru elektrooptiskā aprīkojuma
iekšējās un ārējās instalācijas modernizācija (4 gadi)”
KANDIDĀTU ATLASES
NOLIKUMS

I nodaļa. 
Vispārīgā informācija
1. Nolikumā lietotie termini

1.1. Iepirkums — konkursa procedūra ar sarunām, kuru pasūtītājs īsteno saskaņā ar šo nolikumu.
1.2. Pasūtītājs — Valsts robežsardze vai iepirkuma komisija, ko Valsts robežsardzes Aviācijas un speciālo operāciju pārvalde izveidojusi iepirkuma īstenošanai.
1.3. Piegādātājs — fiziskā vai juridiskā persona, šādu personu apvienība jebkurā to kombinācijā, kas piedāvā tirgū sniegt attiecīgus pakalpojumus.
1.4. Kandidāts — piegādātājs, kurš piedalās iepirkumā līdz sākotnējā piedāvājuma iesniegšanai.
1.5. Pretendents — kandidāts, kas iepirkuma ietvaros ir iesniedzis pasūtītājam sākotnējo piedāvājumu.
1.6. Izpildītājs — izraudzītais pretendents (tostarp personu apvienības dalībnieks vai apakšuzņēmējs), ar kuru pasūtītājs noslēdza līgumu. 
1.7. Nolikums — šis dokuments, tostarp tā pielikumi.
1.8. Pieteikums — kandidāta, katra personālsabiedrības biedra, ja kandidāts ir personālsabiedrība, un kandidāta norādītās personas, uz kuras iespējām kandidāts balstās (apakšuzņēmējs), dokumentu kopums, ar kuru kandidāts iepirkuma ietvaros apliecina pasūtītājam, ka tā kvalifikācija atbilst nolikumā noteiktajām prasībām un uz kuru nav attiecināmi Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktie izslēgšanas noteikumi. 
1.9. E-konkursu sistēma — Ministru kabineta 2022. gada 20. decembra noteikumos Nr. 816 “Publisko elektronisko iepirkumu noteikumi” paredzētās e-iepirkumu sistēmas e-konkursu apakšsistēma.

1.10. Helikopters — pasūtītāja rīcībā esošais helikopters A109E (komerciālais nosaukums: A109E POWER), reģistrācijas zīme YL-HMK (sērijas numurs: 11700) un reģistrācijas zīme YL-HML (sērijas numurs: 11704).

1.11. Izraudzītais pretendents — pretendents, kuram pasūtītājs piešķīris līguma slēgšanas tiesības.
1.12. KR — 2014. gada 26. novembra Komisijas regula (ES) Nr. 1321/2014 “Par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu”.

1.13. LBG — pasūtītāja rīcībā esošā aviācijas tehniskā bāze “Jaunsmilgās”, Runtorta, Isnaudas pagastā, Ludzas novadā (pamatdarbības vieta), kura sertificēta atbilstoši KR prasībām (sertifikāts LV.CAO.0011).
2. Iepirkuma identifikācijas numurs
Iepirkuma identifikācijas numurs ir: VRS 2026/15-01-ASOP.
3. Iepirkuma priekšmets un mērķis
3.1. Iepirkuma priekšmets ir:


3.1.1. Valsts robežsardzes rīcībā esošās elektrooptiskās kameras Sea Flir III (daļas numurs: 23485-201) un tās vadības konsoles demontāža no diviem helikopteriem;

3.1.2. Valsts robežsardzes rīcībā esošās elektrooptiskās kameras MX 10S (daļas numurs 44620-4045, modeļa numurs 82048, s/n 446201796, 446201798) un tās vadības konsoles ierīkošana divos helikopteros.

3.2. Iepirkuma priekšmetam atbilst šādi CPV kodi: 50212000-4 (Helikopteru remonta un tehniskās apkopes pakalpojumi).

3.3. Iepirkuma priekšmeta apraksts un pielietošanas mērķis:

3.3.1. iepirkuma ietvaros Izpildītājs veic Valsts robežsardzes rīcībā esošās elektrooptiskās kameras MX-10S un tās vadības konsoles, kas ir uzstādītas un sertificētas A119MKII tipa helikopteros, ierīkošanu divos A109E tipa helikopteros, pirms tam demontējot elektrooptiskās kameras Sea FLIR III un to vadības konsoles.
3.3.2. pēc helikopteru elektrooptiskā aprīkojuma iekšējās un ārējās instalācijas modernizācijas helikopteros ir uzstādīti visi stiprinājumi, kabeļi, konektori u.tml., kas ir nepieciešami un vienlaicīgi pietiekami, lai, tiem pievienojot elektrooptisko kameru MX 10S un tās vadības konsoli, tas būtu lietojams tam paredzētajiem mērķiem.
3.3.3. pēc helikopteru elektrooptiskā aprīkojuma iekšējās un ārējās instalācijas modernizācijas elektrooptiskā kamera MX 10S un tās vadības konsole jābūt lietojama gan A119MKII helikopteriem, gan A109E helikopteriem.
3.3.3. MX 10S un tās konsoles sertifikācija:

3.3.3.1. attiecībā uz MX 10S, tās vadības konsoli un helikopteru iekšējo un ārējo instalāciju ir saņemti visi sertifikāti, atļaujas u.tml., kā arī veiktas visas darbības, tai skaitā ierīkošanas darbi, kas atbilst: 

3.3.3.1.1. Komisijas Regulas (ES) Nr. 748/2012 (2012. gada 3. augusts) ar ko paredz īstenošanas noteikumus par sertifikāciju attiecībā uz gaisa kuģu un ar tiem saistīto ražojumu, daļu un ierīču lidojumderīgumu un atbilstību vides aizsardzības prasībām, kā arī projektēšanas un ražošanas organizācijas sertifikāciju, un ir pietiekamas, lai helikopteriem būtu iespējams saņemt apliecību par gaisa kuģa derīgumu lidojumiem pēc ierīkošanas darbu pabeigšanas;

3.3.3.1.2. Komisijas Regulas (ES) Nr. 1321/2014 (2014. gada 26. novembris) par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu prasībām;
3.3.4. MX 10S un tās vadības konsoles ierīkošanas izpildes laiks — līdz 12 mēneši, skaitot no pasūtījuma dienas;
3.3.5. MX 10S un tās vadības konsoles ierīkošanas vieta — LBG;
3.3.6. pārliecinoties par MX 10S, tās vadības konsoles un helikoptera iekšējās un ārējās instalācijas atbilstību KR prasībām, Valsts robežsardzes Aviācijas un speciālo operāciju pārvaldes LV.CAO.0011. tehniskā organizācija izsniegs sertifikātu (Certificate of Release to Service) pēc MX 10S un tās vadības konsoles ierīkošanas helikopteros. 


3.4. Iepirkuma mērķis — noslēgt līgumu atbilstoši iepirkuma tehniskajai specifikācijai, saņemt demontāžas un ierīkošanas pakalpojumu divos helikopteros, kuri atbilst KR prasībām.
Piezīme: Kandidāts nodrošina, ka līguma izpildē tiek iesaistīti tikai tādi darbinieki (tostarp apakšuzņēmēju personāls ja tāds piesaistīts), kuri atbilst uzticamības un drošības prasībām, kas izriet no normatīvo aktu prasībām kritiskās infrastruktūras drošības jomā
.
4. Iepirkuma tiesiskais un finansiālais pamats
4.1.
Pasūtītājs īsteno iepirkumu saskaņā ar Pasaules Tirdzniecības organizācijas nolīgumu par valsts līgumiem, Publisko iepirkumu likumu, citiem Latvijas Republikā spēkā esošajiem normatīvajiem aktiem un šo nolikumu.
4.2. 
Pasūtītājs paredz apmaksāt iegādātas preces no valsts budžeta līdzekļiem.
5. Pasūtītāja nosaukums, adrese un kontaktinformācija
5.1. 
Pasūtītāja nosaukums — Valsts robežsardze.
5.2. Pasūtītāja adrese — Rūdolfa iela 5, Rīga, Latvija (LV-1012).
5.3. Valsts robežsardzes struktūrvienība, kura veic iepirkumu pasūtītāja vajadzībām: Valsts robežsardzes Aviācijas un speciālo operāciju pārvalde, adrese: “Jaunsmilgas”, Runtorta, Isnaudas pagasts, Ludzas novads, Latvija (LV-5701), tālruņa numurs: (+371) 67209716, e-pasta adrese: asop@rs.gov.lv.
6. Pasūtītāja kontaktpersonas
Ar iepirkumu saistītus organizatoriskos jautājumus risina šādas pasūtītāja kontaktpersonas:

·  Valsts robežsardzes Aviācijas un speciālo operāciju pārvaldes priekšnieka vietnieks (aviācijas jautājumos) Ivans Ivanovs, tālruņa numurs: (+371) 67209727, e-pasta adrese: ivans.ivanovs@rs.gov.lv;

·  Valsts robežsardzes Aviācijas un speciālo operāciju pārvaldes Lidlauka ekspluatācijas un bruņojuma dienesta iepirkumu vadošais speciālists Daina Misāne, tālruņa numurs: (+371) 67209722, e-pasta adrese: daina.misane@rs.gov.lv.

II nodaļa. 
Iepirkuma posmi un kandidātiem izvirzītās atlases prasības

7. Iepirkuma posmi, pieteikumu un piedāvājumu saturs

7.1. Pirmais iepirkuma posms ir kandidātu pieteikumu iesniegšana, pēc kuras notiek kandidātu atlase.
7.2. Kandidāts iesniedz pasūtītājam pieteikumu elektroniski — e-konkursu sistēmā iepirkuma sadaļā. Kandidāts iesniedz pasūtītājam pieteikumu līdz nolikuma 14. punktā noteiktā termiņa beigām. Pēc šī termiņa pieteikumus nepieņem.
7.3. Kandidāta pieteikums sastāv no dokumentiem, kuri norādīti nolikuma 11. un 12. punktā.
7.4. Otrais iepirkuma posms ir pretendentu
 sākotnējo piedāvājumu iesniegšana pēc pasūtītāja rakstiska uzaicinājuma, kā arī sākotnējo piedāvājumu vērtēšana un iepirkuma mērķa sasniegšana. Pēc sākotnējo piedāvājumu izvērtēšanas komisija var pieņemt lēmumu piešķirt līguma noslēgšanas tiesības, ja piedāvājumi atbilst pasūtītāja izvirzītājam prasībām un tos nav jāuzlabo. Ja pasūtītājs konstatē, ka sākotnējo piedāvājumu saturu jāuzlabo, tad tas veic sarunas ar pretendentiem ar mērķi sasniegt iepirkuma mērķi.
7.5. Pretendents iesniedz sākotnējo piedāvājumu pasūtītāja uzaicinājuma vēstulē noteiktajā termiņā, kurš nav īsāks par normatīvajos aktos noteikto
. 
7.6. Pretendenta sākotnējais piedāvājums sastāv no sākotnējā tehniskā un finanšu piedāvājumiem saskaņā ar pasūtītāja uzaicinājuma vēstuli.
8. Sarunu norises kārtība

8.1. Pēc sākotnējo piedāvājumu iesniegšanas termiņa beigām un sākotnējo piedāvājumu izvērtēšanas slēgtās sēdēs pasūtītājs uzsāk ar pretendentiem sarunas.

8.2. Pretendents sarunām ar pasūtītāju var deleģēt vienu vai vairākus pārstāvjus. Pretendenta pārstāvji, ierodoties uz sarunām, iesniedz pasūtītājam dokumentus, kas apliecina viņu pilnvaras pārstāvēt pretendentu sarunās ar pasūtītāju.

8.3. Provizoriskos datumus sarunu veikšanai pasūtītājs norāda uzaicinājumā iesniegt sākotnējos piedāvājumus.  Pasūtītājs veic sarunas ar katru pretendentu atsevišķi. Pasūtītājs, pēc saviem ieskatiem, veic sarunas ar pretendentu vienreiz vai vairākas reizes. Par katru nākamo sarunu sākuma laiku pasūtītājs informē pretendentu vismaz četras dienas iepriekš, nosūtot paziņojumu uz pretendenta pārstāvja elektroniskā pasta adresi un, vienlaikus, sazinoties ar pretendenta pārstāvi telefoniski.
8.4. Gan pirmās sarunas, gan katras nākamās sarunas ilgst tik ilgi, cik pasūtītājs uzskata par nepieciešamu, tomēr ne ilgāk par trīs dienām pēc kārtas. Sarunas noris katru dienu no plkst. 9.00 līdz plkst. 12.00 un no plkst. 13.00 līdz plkst. 16.00. Citā laikā sarunas var tikt īstenotas tikai tad, ja pasūtītāja un pretendenta pārstāvji, kas piedalās sarunās, par to atsevišķi vienojušies.
8.5. Visas sarunas noris pasūtītāja telpās — sarunu vieta ir “Jaunsmilgās”, Runtorta, Isnaudas pagastā, Ludzas novadā (Valsts robežsardzes Aviācijas un speciālo operāciju pārvaldē) vai videokonferences režīmā, videokonferences programmatūru pasūtītājam un pretendentam savstarpēji saskaņojot.
8.6. Visas sarunas notiek angļu vai latviešu valodā. Ja pretendenta pārstāvji, kas piedalās sarunās, nepārvalda angļu vai latviešu valodu, tad pretendents un pasūtītājs vienojas par tulka nodrošināšanu.

9. Sarunu saturs

9.1. Sarunu ietvaros:

9.1.1.  pasūtītājs apspriež ar pretendentu tā iesniegto sākotnējo piedāvājumu nolūkā panākt, lai pretendenta galīgais piedāvājums atbilstu visām pasūtītāja izvirzītajām prasībām;
9.1.2.  pasūtītājs apspriež ar pretendentu iespēju galīgajā tehniskajā specifikācijā grozīt sākotnējā tehniskajā specifikācijā paredzētās prasības, kuras nemaina iepirkuma būtību;
9.1.3. pasūtītājs apspriež ar pretendentu iespēju galīgajā līguma projektā grozīt sākotnējā līguma projektā paredzētos noteikumus.

9.2.  Ja komisija plāno pabeigt sarunas, tā ar uzaicinājuma vēstuli informē pretendentus un nosaka vienotu termiņu galīgo piedāvājumu iesniegšanai.
10. Kandidātiem izvirzītās atlases prasības
Iepirkumā var piedalīties kandidāts, kurš atbilst nolikumā izvirzītajām kvalifikācijas prasībām un uz kuru nav attiecināmi Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā paredzētie piegādātāju izslēgšanas no dalības iepirkuma procedūrā nosacījumi, ja nav iestājies kāds no Publisko iepirkumu likuma 42. panta ceturtās daļas 1., 2., 3., vai 4. punktā noteiktajiem nosacījumiem..

11. Pieteikums dalībai iepirkumā

Lai izteiktu savu gribu piedalīties iepirkumā, kandidāts iesniedz pasūtītājam pieteikumu dalībai iepirkumā, kuru kandidāts sagatavo atbilstoši nolikuma 1. pielikumā noteiktajai formai. Ja kandidāts ir piegādātāju apvienība, tas iesniedz pieteikumu
, kuru paraksta visi piegādātāju apvienības dalībnieki vai paraksta viens dalībnieks, kuru citi dalībnieki ir pilnvarojuši parakstīt pieteikumu, pievienojot pilnvaras.

12.  Kvalifikācijas prasības un kvalifikāciju apliecinošie dokumenti
	Kandidātam izvirzītās prasības
	Atbilstības pārbaude, iesniedzamie dokumenti

	12.1. Kandidāts ir reģistrēts normatīvajos aktos (Latvijas Republikas Uzņēmumu reģistrā, Valsts ieņēmuma dienesta sistēmā vai līdzvērtīgā reģistrā ārvalstīs) noteiktajā kārtībā.


	12.1.1. par reģistrācijas faktu Latvijas Republikas (turpmāk tekstā – LR) Uzņēmumu reģistrā pasūtītājs pārliecināsies LR Uzņēmumu reģistra mājaslapā www.ur.gov.lv. Par Latvijā reģistrētiem saimnieciskās darbības veicējiem (kandidātiem) komisija pārliecināsies par reģistrācijas faktu pēc Valsts ieņēmuma dienesta datiem, kas pieejami Valsts ieņēmuma dienesta sistēmā (https://www6.vid.gov.lv/SDV).
12.1.2. ja kandidāts ir reģistrēts ārvalstīs, tam ir jāiesniedz komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija
.

	12.2. Kandidāta iepriekšējo trīs pārskata gadu laikā līdz piedāvājuma iesniegšanas dienai neto finanšu apgrozījuma vidējais aritmētiskais rādītājs ir vismaz 250 000 euro.
	12.2.1. kandidāts iesniedz pasūtītājam izziņu par neto finanšu apgrozījumu, kuru kandidāts sagatavo atbilstoši nolikuma 2. pielikumā noteiktajai formai.

12.2.2. attiecībā uz kandidātiem, kas savu darbību tirgū uzsākuši vēlāk, tas iesniedz apliecinājumu par neto finanšu apgrozījumu par gadu/-iem atbilstoši savas darbības laikam.

	12.3. Kandidāts ir tiesīgs veikt līguma izpildei nepieciešamus projektēšanas darbus atbilstoši Eiropas aviācijas drošības aģentūras (EASA) prasībām.


	12.3.1. kandidāts iesniedz  projektēšanas organizācijas apstiprinājuma sertifikāta kopiju atbilstoši Komisijas Regulas (ES) Nr. 748/2012 (2012. gada 3. augusts) ar ko paredz īstenošanas noteikumus par sertifikāciju attiecībā uz gaisa kuģu un ar tiem saistīto ražojumu, daļu un ierīču lidojumderīgumu un atbilstību vides aizsardzības prasībām, kā arī projektēšanas un ražošanas organizāciju sertifikāciju I pielikuma (21. daļa) prasībām.

	12.6. Ja kandidāts ir piegādātāju apvienība, tad pasūtītājs piešķir līguma slēgšanas tiesības tikai tādam kandidātam (piegādātāju apvienībai), kura:

1) ikviens piegādātājs atbilst nolikuma 12.1. apakšpunktā noteiktajam;

2) piegādātāji, uz kuru finanšu spējām kandidāts balstās, kopumā atbilst nolikuma 12.2. apakšpunktā noteiktajam (t.i., ņemot vērā (summējot) visu piegādātāju attiecīgās neto finanšu apgrozījuma vidējais aritmētiskais rādītājs ir vismaz 250 000 euro);
3) vismaz viens piegādātājs (kurš attiecīgi veiks projektēšanas darbus) atbilst nolikuma 12.4. apakšpunktā noteiktajam.
	12.6.1. piegādātāju apvienība piedāvājumā iekļauj brīvā formā sagatavotu apliecinājumu vai vienošanos, kas pierāda piegādātāju apvienības dalībnieku uzņemtās saistības attiecībā pret iepirkuma realizāciju. 

12.6.2. noformējot nolikuma 12.6.1. apakšpunktā norādīto apliecinājumu vai vienošanos piegādātāju apvienība:

12.6.2.1. norāda katra  piegādātāja kompetences apjomu un veicamo darbu (pildāmo pienākumu) uzskaitījumu līguma izpildē;

12.6.2.2. norāda, ka iepirkuma līguma slēgšanas tiesību piešķiršanas gadījumā piegādātāju apvienība pēc savas izvēles ne vēlāk kā 30 (trīsdesmit) kalendāro dienu laikā no lēmuma par līguma slēgšanas tiesību piešķiršanu nosūtīšanas izveidos personālsabiedrību vai noslēgs sabiedrības līgumu, vienojoties par piegādātāju apvienības dalībnieku atbildības sadalījumu.

12.6.3. par katru piegādātāju apvienības dalībnieku kvalifikācijas dokumenti iesniedzami tādā apjomā, kādā tie piedalās pieteikumā un līguma izpildē.

Piezīme: piegādātāju apvienība ir tiesīga iesniegt pieteikumā sabiedrības līgumu, neiesniedzot 12.6.1. apakšpunktā norādīto vienošanos vai apliecinājumu. 

	12.7. Ja kandidāts plāno piesaistīt apakšuzņēmēju, lai nodrošinātu līguma izpildi,  tad pasūtītājs piešķir līguma slēgšanas tiesības tikai tādam kandidātam, kuram:
1) apakšuzņēmējs atbilst nolikuma 12.1. apakšpunktā noteiktajam;

2) apakšuzņēmējs spēj pierādīt resursu nodošanu kandidātam līguma izpildei;

3) apakšuzņēmējs atbilst nolikuma izvirzītājām prasībām atbilstoši dalībai līguma izpildē.
Piezīme: pasūtītājs var piesaistīt apakšuzņēmēju tikai tad, ja apakšuzņēmējs sniegs pakalpojumus, kuri nepieciešami līguma izpildei.


	12.7.1. kandidāts pieteikumā iekļauj apakšuzņēmēja apliecinājumu  atbilstoši nolikuma 3. pielikumā noteiktajai formai par to, ka viņš piekrīt piedalīties iepirkumā un norāda:

12.7.1.1. pakalpojumus, kurus apņemas pildīt līguma ietvaros gadījumā, ja ar kandidātu turpmāk tiks noslēgts līgums;

12.7.1.2. izpildāmo pakalpojumu izmaksas euro;

12.7.1.3. informāciju par to, kādi resursi tiks nodoti kandidāta rīcībā un resursu nodošanas veidu;

12.7.1.4. informāciju par atbilstību vai neatbilstību mazo vai vidējo uzņēmumu statusam
.
12.7.2. par katru apakšuzņēmēju kvalifikācijas dokumenti iesniedzami tādā apjomā, kādā tie piedalās pieteikumā un līguma izpildē.


12.8. Kandidāts kā sākotnējo pierādījumu atbilstībai kvalifikācijas prasībām var iesniegt Eiropas vienoto iepirkuma procedūras dokumentu (turpmāk — ESPD)
. Ja kandidāts izvēlas iesniegt ESPD, tad kandidātam nav nepieciešams iesniegt nolikuma 12.2. – 12.5. apakšpunktos noteiktos dokumentus. Sagatavojot ESPD:

12.8.1. kandidātam nav jāsniedz ESPD veidlapas II un III daļā pieprasītā informācija attiecībā uz apakšuzņēmējiem, uz kuru iespējām tas nebalstās;

12.8.2. ESPD veidlapas IV daļā kandidāts aizpilda tikai ( iedaļu, neaizpildot pārējās IV daļas iedaļas.

Piezīme. Ja kandidāts izvēlas iesniegt ESPD, tad kandidāts iesniedz ESPD arī par katru personu, uz kuras iespējām tas balstās, lai pierādītu savu atbilstību nolikumā noteiktajām kvalifikācijas prasībām.  Tas nozīmē, ka, ja pretendents ir piegādātāju apvienība un tas izvēlas iesniegt ESPD, tad ESPD katrs piegādātāju apvienības dalībnieks sagatavo atsevišķi attiecībā uz sevi. Ja pretendents paredz noteiktas līguma saistību daļas izpildi nodot apakšuzņēmējam, kurš atbilst Publisko iepirkumu likuma 63. panta otrajā daļā noteiktajiem kritērijiem (apakšuzņēmēja sniedzamo pakalpojumu vērtība ir vismaz 10 000 euro, ievērojot arī Publisko iepirkumu likuma 63. panta trešajā daļā noteikto) par katru kandidāta norādīto apakšuzņēmēju kandidāts iesniedz ESPD, kuru katrs apakšuzņēmējs sagatavo attiecībā uz sevi. 
III nodaļa. 
Pieteikuma sagatavošana, iesniegšana un atvēršana

13. Vispārīgās prasības pieteikuma iesniegšanai

13.1. Pirms iesniegt pasūtītājam pieteikumu kandidāts reģistrējas e-konkursu sistēmā (ja kandidāts iepriekš nav reģistrējies) 
.
13.2. Kandidāts pieteikumu sagatavo un iesniedz, ievērojot e-konkursu sistēmas lietotāju rokasgrāmatā dotos norādījumus
.
13.3. Kandidāts pieteikumu iesniedz elektroniskā formā (edoc, doc, docx, xls, xlsx, odf vai pdf formātā), kur pieteikumā ietvertie dokumenti ir parakstīti kopā kā viena datne, ievērojot to, ka vienas datnes lielums ieteikts līdz 5 MB
.
13.4. Pieteikuma dokumentus kandidāts sagatavo latviešu vai angļu valodā. Ja pieteikumā paredzētais dokuments ir citā valodā, tad kandidāts tam pievieno klāt no savas puses apliecinātu tulkojumu latviešu vai angļu valodā. Kandidāts ir tiesīgs visu pieteikumā iesniegto dokumentu kopiju un tulkojumu pareizību apliecināt ar vienu apliecinājumu.
13.5. Pieteikumu dokumentus paraksta elektroniski vienā no šādiem veidiem:
13.5.1. izmantojot e-konkursu sistēmā iestrādātu paraksta rīku;

13.5.2. izmantojot drošu elektronisko parakstu.

Piezīme. Ja pieteikumu (visu pieteikuma dokumentu kopumu) parakstījusi viena persona, bet konkrētu pieteikuma dokumentu atsevišķi parakstījusi vēl cita persona (kurai vajadzēja parakstīt pēc nolikuma prasībām un tai ir paraksta tiesības), tad uzskatāms, ka konkrēto dokumentu parakstījusi tikai un vienīgi dokumentu atsevišķi parakstījusī persona (t.i., uzskatāms, ka pieteikuma dokumentu kopumu parakstījusī persona konkrēto dokumentu nav parakstījusi).

13.6. Ja pieteikuma dokumentus paraksta persona, kuras pārstāvības tiesības nav ierakstītas Latvijas Republikas komercreģistrā vai citā līdzvērtīgā publiskā reģistrā, tad kandidāts pieteikumam klāt pievieno dokumentu, kas apliecina šīs personas pārstāvības tiesības (piemēram, attiecīgās valsts komercreģistra dokumentu, pilnvaru utt.), vai šāda dokumenta kopiju.
13.7. Ārpus e-konkursu sistēmas iesniegtie pieteikumi netiks izskatīti. Kandidātu pieteikumi, kas saņemti ārpus e-konkursu sistēmas, netiek atvērti, un pasūtītājs tos neatvērtus nosūta atpakaļ iesniedzējam.

13.8. Kandidāts norāda tās pieteikuma daļas, kuras satur informāciju, kas uzskatāma par komercnoslēpumu vai konfidenciālu, kā arī to, kāds ir šāda statusa tiesiskais pamats.

13.9. Kandidāts pieteikumu e-konkursu sistēmā iesniedz, aizpildot iepirkuma sadaļā ievietotās formas vai sagatavojot dokumentus ārpus e-konkursu sistēmas un augšupielādējot sistēmas attiecīgajās vietnēs aizpildītas formas. Kandidāts ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumentu atvēršanas un nolasīšanas iespējām.

13.10. Kandidāts pieteikumu sagatavo tā, lai nekādā veidā netiktu apdraudēta e-konkursu sistēmas darbība un nebūtu ierobežota piekļuve pieteikumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas. Pieteikums nedrīkst saturēt datorvīrusus un citas kaitīgas programmatūras vai to ģeneratorus. Ja pieteikums saturēs kādu no šajā punktā minētajiem riskiem, tas netiks izskatīts.
13.11. Kandidāts jebkurā laikā līdz pieteikuma iesniegšanas termiņa beigām var atsaukt vai grozīt savu pieteikumu. Grozījumi vai atsaukums ir iesniedzami tikai elektroniski, izmantojot e-konkursu sistēmu. Atsauktos pieteikumus un pēc pieteikumu iesniegšanas termiņa beigām iesniegtos pieteikumus neatver.

14.
Pieteikuma iesniegšana

Kandidāts iesniedz pasūtītājam pieteikumu elektroniski — e-konkursu sistēmas iepirkuma sadaļā. Kandidāts iesniedz pasūtītājam pieteikumu līdz 2026. gada 21. augustam plkst. 11:00.

15. Pieteikumu atvēršana

15.1. Pasūtītājs atver iesniegtos pieteikumus 2026. gada 21. augustā plkst. 15:00. Pieteikumu atvēršanas procedūra notiek e-konkursu sistēmā iepirkuma sadaļā.

15.2. Ja kandidāts ir veicis pieteikuma otrā līmeņa šifrēšanu
, tad kandidāts 15 minūšu laikā pēc pieteikumu atvēršanas faktiskas uzsākšanas (t.i., no brīža, kad e-konkursu sistēmā kandidātiem tiek paziņots, ka pieteikumu atvēršanas sanāksme ir uzsākta) veic pieteikuma atšifrēšanu. Kandidāts veic pieteikuma atšifrēšanu, izmantojot e-konkursu sistēmā pieejamos rīkus.

16. Pieņēmums par pieteikuma neiesniegšanu

16.1. Uzskatāms, ka pieteikuma dokuments nav iesniegts, ja:

16.1.1. attiecīgās datnes tips neatbilst nolikuma 13.3. apakšpunktā noteiktajam un attiecīgo datni nav iespējams atvērt ar pasūtītāja izmantoto programmatūru;

16.1.2. attiecīgā datne ir tehniski bojāta un nav atverama;

16.1.3. attiecīgās datnes atvēršanu antivīrusa programmatūra bloķē kā potenciāli bīstamu;

16.1.4. attiecīgo datni nav iespējams atvērt sakarā ar to, ka kandidāts veicis pieteikuma otrā līmeņa šifrēšanu un pielaidis kļūdas pieteikuma šifrēšanas vai atšifrēšanas procesā vai arī vispār nav veicis pieteikuma atšifrēšanu;

16.1.5. attiecīgās datnes atvēršana varētu kaut kādā veidā apdraudēt e-konkursu sistēmas darbību.

IV nodaļa. 
Pieteikuma noformējuma pārbaude un kandidātu atlase

17. Pieteikuma noformējuma pārbaude

Pasūtītājs pārbauda, vai kandidāta pieteikumā iekļauti visi ar nolikuma noteikumiem paredzēti dokumenti, vai pieteikumu parakstīja (tostarp ar e-konkursu sistēmas parakstu) kandidāta paraksta tiesīga persona un pieteikums atbilst citām nolikuma noformēšanas prasībām. Pieteikuma noformējuma pārbaudē arī pārbauda pieteikumā iekļauto dokumentu informācijas pilnīgumu. Ja pretendenta pieteikums neatbilst nolikumā noteiktajām noformējuma prasībām, pasūtītājs, izvērtējot konkrēto neatbilstību būtiskumu, var lemt par pretendenta neizslēgšanu no dalības iepirkumā.
18. Kandidātu atlase

18.1. Pasūtītājs pārbauda, vai kandidāta pieteikums atbilst nolikumā noteiktajam, vai kandidāta pieteikumā sniegtās ziņas ir patiesas un vai kandidāts atbilst nolikumā noteiktajām kvalifikācijas prasībām un uz kandidātu neattiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā paredzētie piegādātāju izslēgšanas nosacījumi.
18.2. Ja kandidāta pieteikums neatbilst nolikumā noteiktajam atlases prasībām vai kandidāta pieteikumā sniegtās ziņas ir nepatiesas, pasūtītājs pieņem lēmumu izslēgt kandidātu no turpmākas dalības iepirkumā.
19. Kandidātu skaita samazināšana

Sakarā ar nelielo konkurenci iepirkuma priekšmeta jomā kandidātu skaita samazināšana netiek paredzēta.

20. Publisko iepirkumu likuma 42. panta piemērošana

20.1. Pēc tam, kad Pasūtītājs ir veicis pieteikumu noformējuma pārbaudi un atlasi atbilstoši nolikumā noteiktajām, Pasūtītājs veic pārbaudi par to, vai uz kandidātu attiecas Publisko iepirkumu likuma  42. panta otrās daļas 1., 2., 3., 4., 5., 6., 7., 10., 11., 12., 13., 14. punktā paredzētie piegādātāju izslēgšanas no dalības iepirkuma procedūrā nosacījumi.

20.2. Pasūtītājs izslēdz kandidātu no dalības iepirkumā, ja uz kandidātu attiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā paredzētie piegādātāju izslēgšanas no dalības iepirkuma procedūrā nosacījumi, ja nav iestājies kāds no Publisko iepirkumu likuma 42. panta ceturtās daļas 1., 2., 3., vai 4. punktā noteiktajiem nosacījumiem.
V nodaļa. 
Citi noteikumi
21.
Nolikuma noteikumu izskaidrošana

21.1. Kandidātam ir tiesības pieprasīt, lai pasūtītājs izskaidro nolikuma noteikumus. Pieprasījumu pasūtītājam var iesniegt, nododot to personiski vai nosūtot pa pastu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu.

21.2. Ja kandidāts ir laikus iesniedzis pasūtītājam pieprasījumu izskaidrot nolikuma noteikumus, pasūtītājs piecu darbdienu laikā pēc pieprasījuma saņemšanas, bet ne vēlāk kā sešas dienas pirms pieteikumu iesniegšanas termiņa beigām, sagatavo attiecīgus nolikuma skaidrojumus un nosūta kandidātam, kas tos pieprasījis, pa pastu vai elektroniski, izmantojot drošu elektronisko parakstu, kā arī ievieto e-konkursu sistēmas iepirkuma sadaļā.
21.3. Ja kandidāts ir laikus iesniedzis pasūtītājam pieprasījumu izskaidrot nolikuma noteikumus, pasūtītājs piecu darbdienu laikā pēc pieprasījuma saņemšanas sagatavo attiecīgus nolikuma skaidrojumus un nosūta kandidātam, kas tos pieprasījis, pa pastu, kā arī ievieto e-konkursu sistēmas iepirkuma sadaļā.
22.
Pieteikuma precizēšana (izskaidrošana)

22.1. Pasūtītājam ir tiesības pieprasīt, lai kandidāts precizē (izskaidro) savu pieteikumu.

22.2. Pieprasījumu precizēt (izskaidrot) pieteikumu pasūtītājs nosūta kandidātam pa pastu vai elektroniski, izmantojot drošu elektronisko parakstu.

22.3. Ja kandidāts ir saņēmis pasūtītāja pieprasījumu precizēt (izskaidrot) pieteikumu, kandidāts pieprasījumā noteiktajā termiņā sagatavo attiecīgus pieteikuma precizējumus (skaidrojumus) un iesniedz tos pasūtītājam, nododot tos personiski vai nosūtot pa pastu vai elektroniski, izmantojot drošu elektronisko parakstu (ASIC, PDF vai E-DOC formātā). Termiņu pieteikuma precizējumu (skaidrojumu) iesniegšanai pasūtītājs nosaka ne īsāku par 10 dienām pēc pieprasījuma nodošanas pastā vai nosūtīšanas elektroniski.

Piezīme. Pieteikumu precizējumi (skaidrojumi) uzskatāmi par iesniegtiem pasūtītājam pieprasījumā noteiktajā termiņā, ja pasūtītājs tos saņēmis:

- ne vēlāk kā termiņa pēdējā dienā, ja pieteikuma precizējumi (skaidrojumi) nosūtīti elektroniski, izmantojot drošu elektronisko parakstu;

- ne vēlāk kā termiņa pēdējā dienā pasūtītāja darba laikā, ja pieteikuma precizējumi (skaidrojumi) nosūtīti pa pastu vai nodoti personiski.

23. Helikopteru apskate objektā

23.1.
 Objekts ir pieejams pēc adreses “Jaunsmilgas”, Runtorta, Isnaudas pagasts, Ludzas novads, Latvija (LV-5701).

23.2. Pasūtītājs rīkos helikopteru (komerciālais nosaukums: A109E POWER), reģistrācijas zīme YL-HMK (sērijas numurs: 11700) un reģistrācijas zīme YL-HML (sērijas numurs: 11704) apskati 2026. gada 7. augustā plkst.13:00. 
22.3. Ieinteresētie kandidāti pieteikšanos objekta apskatei veic līdz 2026.gada 24. jūlijam, nosūtot pieteikumu uz e-pasta adresi ivans.ivanovs@rs.gov.lv vai daina.misane@rs.gov.lv, pieteikumā norādot objekta apskatei pieteiktā kandidāta nosaukumu, pieteiktās personas vārdu, uzvārdu, personas kodu, transportlīdzekļa marku, modeli un valsts reģistrācijas numuru. Ierodoties uz objekta apskati, jāņem līdzi personu apliecinošs dokuments.  

22.4. Kandidāta pārstāvji, kuri pieteiksies objekta apskatei, tiks pārbaudīti drošības prasībām, kas izriet no normatīvo aktu prasībām  kritiskās infrastruktūras drošības jomā.
� Padomes Direktīvas (ES) 2022/2557, (2022. gada 14. decembris) par kritisko vienību noturību un Padomes Direktīvas 2008/114/EK atcelšanu; Nacionālās drošības likuma 222.pants; Ministru kabineta 13.01.2026. noteikumi Nr. 10 “Kritiskās infrastruktūras apzināšanas, darbības nepārtrauktības, drošības un noturības pasākumu plānošanas, īstenošanas un incidentu paziņošanas kārtība”.


� Kandidāti, kuri saskaņā ar nolikuma atlases prasībām nav izslēgti no turpmākas dalības iepirkumā.


� Ministru kabineta 2017. gada 28. februāra noteikumi Nr.107 “Iepirkuma procedūru un metu konkursu norises kārtība”.


� Pieteikumu dalībai iepirkumā, kuru kandidāts sagatavo atbilstoši nolikuma 3. pielikumā noteiktajai formai.


� Ja reģistrācijas valsts normatīvais regulējums neparedz reģistrācijas apliecības izdošanu, tad kandidāts iesniedz informāciju par kandidāta reģistrācijas nosaukumu, Nr. un reģistrācijas laiku, kompetento iestādi reģistrācijas valstī, kas nepieciešamības gadījumā var apliecināt reģistrācijas faktu, kā arī citu nepieciešamo informāciju (piemēram, interneta vietni, kur var pārbaudīt kandidāta reģistrācijas faktu). 


� Atbilstoši Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.) par mazo vai vidējo uzņēmumu atzīstams uzņēmums, kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonus euro.


� ESPD var sagatavot vienā no šādiem veidiem:


1) aizpildot Eiropas Komisijas 2016.gada 5.janvāra Īstenošanas regulas 2016/7, ar ko nosaka standarta veidlapu Eiropas vienotajam iepirkuma procedūras dokumentam, 2.pielikumā noteikto veidlapas paraugu;


2) aizpildot ESPD veidlapu e-konkursu sistēmas tīmekļvietnē izveidotā rīka adresē http://espd.eis.gov.lv.


� Par reģistrēšanos e-konkursu sistēmā tuvāk sk. Ministru kabineta 2022. gada 20. decembra noteikumu Nr. 816 “Publisko elektronisko iepirkumu noteikumi” 2. nodaļā (pieejami tikai latviešu valodā). Ārzemju kandidātiem (angļu valodā) lūdzu iepazīties ar informāciju par reģistrēšanos e-konkursu sistēmā � HYPERLINK "https://www.eis.gov.lv/EIS/Publications/PublicationView.aspx?PublicationId=1203&systemCode=CORE" �https://www.eis.gov.lv/EIS/Publications/PublicationView.aspx?PublicationId=1203&systemCode=CORE� un sazinoties ar e-konkursu sistēmas atbalsta dienestu pa e-pastu: � HYPERLINK "mailto:eis@vraa.gov.lv" �eis@vraa.gov.lv�, tel. +371 66155511, vai sazinoties ar Zigurdu Drafenu � HYPERLINK "mailto:zigurds.drafens@vraa.gov.lv" �zigurds.drafens@vraa.gov.lv� tel. +371 67509520.


� E-konkursu sistēmas lietotāju rokasgrāmatā ietvertā informācija pieejama tīmekļvietnē: � HYPERLINK "https://www.eis.gov.lv/EKEIS/NetHelp/lv/LRG%20Help.htm#!Documents" �https://www.eis.gov.lv/EKEIS/NetHelp/lv/LRG%20Help.htm#!Documents�. Ārzemju kandidātiem (angļu valodā) lūdzu iepazīties ar informāciju: � HYPERLINK "http://paligs.eis.gov.lv/suppliers/N_0_2.html" �http://paligs.eis.gov.lv/suppliers/N_0_2.html�.


�  � HYPERLINK "https://www.eis.gov.lv/EKEIS/Publication/View/1063?subsystemCode=KON" �https://www.eis.gov.lv/EKEIS/Publication/View/1063?subsystemCode=KON� “How to add files larger than 5 MB in the e-tender”.


� Pieteikuma pirmā līmeņa šifrēšanu nodrošina e-konkursu sistēma. Pieteikuma otrā līmeņa šifrēšana ir saistīta ar visdažādākajiem riskiem, tādēļ pasūtītājs iesaka veikt pieteikuma otrā līmeņa šifrēšanu tikai īpašas nepieciešamības gadījumā.





